KOMISSION ASETUS (EY) N:o 2579/94,
annettu 24 päivänä lokakuuta 1994,
neuvoston ecuina vahvistamasta ja valuuttakurssitarkistusten seurauksena alennetusta silkkiäistoukille annettavan tuen määrästä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen(1), sellaisena kuin se on muutettuna asetuksella (EY) N:o 3528/93(2), ja erityisesti sen 9 artiklan 1 kohdan,
ottaa huomioon ecuina vahvistettujen hintojen ja summien muuttamisesta syyskuussa ja marraskuussa tehtyjen hallinnollisten valuuttakurssitarkistusten seurauksena 28 päivänä joulukuuta 1992 annetun komission asetuksen (ETY) N:o 3824/92(3), sellaisena kuin se on viimeksi muutettuna asetuksella (ETY) N:o 1663/93(4), ja erityisesti sen 2 artiklan,
sekä katsoo, että
komission asetuksessa (ETY) N:o 3824/92 laaditaan luettelo hinnoista ja määristä, joihin sovelletaan komission asetuksessa (ETY) N:o 537/93(5), sellaisena kuin se on muutettuna asetuksella (ETY) N:o 1331/93(6), vahvistettua kerrointa 1,000426 markkinointivuoden 1994/1995 alusta negatiivisten valuuttaerojen automaattisessa poistamisjärjestelmässä; asetuksessa (ETY) N:o 3824/92 säädetään seurauksena olevan hintojen ja määrien alenemisen täsmentämisestä kunkin kyseisen alan osalta ja näiden alentuneiden hintojen vahvistamisesta,
markkinointivuoden 1994/1995 osalta silkkiäistoukille annettava tuki on vahvistettu neuvoston asetuksella (EY) N:o 1879/94(7) ja
tässä asetuksessa säädetyt toimenpiteet ovat pellavaa ja hamppua käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Markkinointivuonna 1994/1995 silkkiäistoukille annettavan tuen määrä, jonka neuvosto on vahvistanut ecuina ja jota alennetaan asetuksen (ETY) N:o 3842/92 mukaisesti, on 110,36 ecua laatikolta.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuodesta 1994/1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa
Tehty Brysselissä 24 päivänä lokakuuta 1994.